খেলার সঙ্গী পেতে চলেছে ‘গোল্লা’! ভারতীর কোল আলো করে আসছে দ্বিতীয় সন্তান

ওয়েব ডেস্ক: কথার ছলে দর্শকদের মুখে হাসি ফোটানই তাঁর কাজ। তবে এবার কথার ছলে নয়। এক দারুণ সুখবর দিয়ে অনুরাগীদের মুখে হাসি ফোটালেন জনপ্রিয় কমেডিয়ান ভারতী সিং(Bharti Singh)। ভারতীর কোল আলো করে আসতে চলেছে তাঁর ও স্বামী হর্ষ লিম্বাচিয়ার দ্বিতীয় সন্তান। খেলার সঙ্গী পেতে চলেছে তাঁদের প্রথম সন্তান ‘গোল্লা’। সোমবার নিজের ইনস্টাগ্রাম পোস্টে মাতৃত্বের সুখবর ভাগ করে নিলেন ভারতী সিং। আনন্দের খবর সামনে আসতেই শুভেচ্ছাবার্তায় ভরিয়েছেন অনুরাগীরা থেকে নামজাদা তারকারা।

নতুন সন্তান আগমনের আশায় অপেক্ষার প্রহর গুনছেন বিখ্যাত কমেডিয়ান ভারতী সিং ও তাঁর স্বামী লেখক-অভিনেতা হর্ষ লিম্বাচিয়া (Bharti Singh and Haarsh Limbachiyaa)। আবারও অভিভাবক হতে চলেছে তারকা দম্পতি। সোমবার নিজের ইনস্টাগ্রাম পোস্টে একটি ছবি শেয়ার করে মাতৃত্বের সুখবর ভাগ করে নিলেন ভারতী সিং। ছবিতে দেখা গিয়েছে, বরফে ঢাকা পাহাড়ের মাঝে ভারতীকে জড়িয়ে ধরে আছেন হর্ষ। ভারতীর বেবি বম্পে হাত দিয়ে দুজনেই একগাল হেসে পোজ দিয়েছেন। ছবির ক্যাপশনে ভারতী লিখেছেন, “We are pregnant again, অর্থাৎ আমরা আবারও অন্তঃসত্ত্বা। জুটির আদরমাখা ছবি আর ক্যাপশন দেখেই ফুঁটেছে তাঁদের সকলের মুখে।

View this post on Instagram

A post shared by Bharti Siingh (@bharti.laughterqueen)

আরও পড়ুন: একা হাতে লক্ষ্মীপুজোর দায়িত্ব সামলান দেবলীনা

মুহূর্তের মধ্যেই ভাইরাল হয়েছে ভারতীর পোস্ট। অনুরাগীরা তো বটেই, তাঁদের পাশাপাশি পরিণীতি চোপড়া, নীতি টেলর, পার্থ সমথান-সহ বহু নামজাদা তারকা তাঁদের শুভেচ্ছা জানিয়েছেন। উল্লেখ্য, ২০১৭ সালে হর্ষ লিম্বাচিয়ারের সঙ্গে গাঁটছড়া বাঁধেন ভারতী। ২০২২ সালেই প্রথম সন্তান কোলে আসে ভারতীর। ছেলেকে আদর করে ‘গোল্লা’ বলেই ডাকেন মা-বাবা। ছেলের ভাল নাম লক্ষ্য। মাঝে মধ্যে ছেলেকে নিয়ে হাসি মজার নানান মুহূর্ত শেয়ার করেন ভারতী। লক্ষ্যকে নিয়ে তাঁদের নিত্যদিনের পোস্ট অনুরাগীদের খুবই প্রিয়। নিজেদের ভ্লগে বহুবার তাঁরা জানিয়েছেন, দ্বিতীয় সন্তানের ইচ্ছার কথা। আর এবার সেই ইচ্ছাই পূরণ হতে চলেছে সেলেব দম্পতির।

দেখুন অন্য খবর

The post খেলার সঙ্গী পেতে চলেছে ‘গোল্লা’! ভারতীর কোল আলো করে আসছে দ্বিতীয় সন্তান  appeared first on KolkataTV.